O BOE publica a lei de reformas urxentes para os autónomos | Transporte Hoxe
O BOE publica a lei de reformas urxentes para os autónomos
No Boletín Oficial do Estado de hoxe mércores 25 de Outubro publicouse a Lei 6/2017 de Reformas urxentes do traballo autónomo, que recolle unha serie de medidas de impulso e apoio para os autónomos, as cales entrarán en vigor o 1 de Xaneiro de 2018. A continuación relaciónanse as medidas máis destacadas.
Ampliación da tarifa plana da cota de 50 € ata os 12 meses
Os novos autónomos, ou os que reinicien a súa actividade dous anos despois de térense dado de baixa na Seguridade Social (de só un ano en caso de mulleres que tiveran sido nais por maternidade, adopción ou acollemento), poderán desfrutar da tarifa plana de 50 euros mensuais de cotizacións sociais durante un ano, en lugar dos 6 meses actuais.
A tarifa plana mantense malia que o autónomo contrate a un ou varios asalariados.
Redución de cotas sociais a partir do 2º ano
Despois de pagar 50 euros mensuais durante un ano, nos 6 meses seguintes o autónomo terá unha redución na cota xeral da Seguridade Social do 50% e dun 30% nos seguintes 6 meses.
No caso de autónomos menores de 30 anos ou mulleres ata 35 anos terán unha bonificación do 30% adicional ás anteriores bonificacións e por un período de ata 3 anos.
Redución de recargas por impagos de débeda
Redúcense á metade as recargas por retraso nos pagamentos á Seguridade Social, pasando de ser do 10% da débeda no primeiro mes tras ter vencido o prazo. O recargo será do 20% cando as cotas se abonen 2 meses despois de vencido o prazo de ingreso á Seguridade Social.
Subvencións de cotizacións por contratación de familiares
Os autónomos que contraten de forma indefinida como asalariado a familiares ata o segundo grado (isto é, cónxuxe, fillos, netos, xenros, pais ou avós) terán unha bonificación total (100%) nas cotizacións por continxencias comúns durante un ano, sempre que non reducise emprego nos doce meses anteriores e que os novos contratos laborais dos seus familiares se manteñan alomenos 6 meses.
Bonificación por altas de familiares colaboradores
No caso da cónxuxe, parella de feito* e familiares ata o segundo grado que queiran traballar como colaboradores do autónomo titular da actividade, poderán darse de alta no Réxime de Autónomos da Seguridade Social, tendo dereito a unha bonificación do 50% da cota durante os primeiros 18 meses e do 25% durante os seguintes 6 meses. Esta bonificación entra en vigor desde o xoves 26 de Outubro de 2017.
No caso de que o familiar xa tivera estado dado de alta como autónomo colaborador nos 5 anos anteriores, non poderá acollerse ás anteriores bonificacións.
* Considerarase parella de feito aquela persoa que acredite a convivencia col autónomo titular durante un período de alomenos 5 anos, acreditado mediante o empadroamento de ambos no mesmo domicilio e a súa inscrición como parella de feito nun rexistro municipal, autonómico ou mediante escritura pública.
Dedución de IRPF de gastos de luz, teléfono, auga e carburante
Cando domicilio particular do autónomo sexa a sede da súa empresa, poderá deducirse no IRPF o 30% dos gastos da luz, auga e teléfono,
Por outro lado, tamén poderá deducirse o 50% dos gastos por carburante do vehículo empregado na actividade laboral.
Dedución en IRPF de gastos de comida
Poderá deducirse ata 26,67 euros diarios por gastos en comidas de traballo se se realizan en España, e 48,08 euros no estranxeiro. Ditos gastos deben pagarse por medios electrónicos.
En caso de pernocta fóra de casa por motivos laborais, duplicaranse ambos importes. Entenderase que pernocta fóra de casa se o fai nun domicilio distinto do lugar de traballo habitual e do que constitúa a residencia do perceptor.
Ampliación das altas e baixas na Seguridade Social
Os autónomos poderán darse de alta e baixa ata tres veces no mesmo ano.
Así mesmo, poderán cambiar ata catro veces no mesmo ano a súa base de cotización en función dos seus ingresos e interese (1 Abril, 1 Xullo, 1 Outubro e 1 Xaneiro).
Exención da cotización á Seg. Social en maternidade/paternidade
Os autónomos que sexan nais/pais estarán exentos de pagar as cotas á Seguridade Social (bonificación do 100%) durante o período de baixa por maternidade e paternidade, adopción ou acollemento.
Compatibilidade para a realización de traballos coa pensión de xubilación
A contía da pensión de xubilación co traballo como autónomo será do 50%, agás en caso de que se acredite que o autónomo contrata a un asalariado, en cuxo caso seguirá percibindo o 100% da xubilación.
Fenadismer esixe aplicar a marxe de erro das sancións
Seleccionar mes Decembro 2017 Novembro 2017 Outubro 2017 Setembro 2017 Agosto 2017 Xuño 2017 Maio 2017 Abril 2017 Marzo 2017 Febreiro 2017 Xaneiro 2017 Decembro 2016 Novembro 2016 Outubro 2016 Setembro 2016 Agosto 2016 Xullo 2016 Xuño 2016 Maio 2016 Abril 2016 Marzo 2016 Febreiro 2016 Xaneiro 2016 Decembro 2015 Novembro 2015 Outubro 2015 Setembro 2015 Agosto 2015 Xullo 2015 Xuño 2015 Maio 2015 Abril 2015 Marzo 2015 Febreiro 2015 Xaneiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013 Marzo 2013 Febreiro 2013 Xaneiro 2013 Decembro 2012 Novembro 2012 Outubro 2012 Setembro 2012 Agosto 2012 Xullo 2012 Xuño 2012 Maio 2012 Abril 2012 Marzo 2012 Febreiro 2012 Xaneiro 2012 Decembro 2011 Novembro 2011 Outubro 2011 Setembro 2011 Agosto 2011 Xullo 2011 Xuño 2011 Maio 2011 Abril 2011 Marzo 2011
Copyright © 2017 Transporte Hoxe. All Rights Reserved.